„ … nema við hæstvirtur fjármálaráðherra höfum lært reikning hvor í sínum skólanum og á ólíkum forsendum . “ Þorsteinn Sæmundsson getur orðað hugsanir sínar betur en margir þingmenn . Í fjármálaumræðunni sagði hann til dæmis : „ En síðan áttum við smáumræður í gær , ég og hæstvirtur fjármálaráðherra , þar sem við vorum að fara yfir m.a. tillögur sem Miðflokkurinn hefur lagt til , bæði við 2. umr. sem var um daginn og nú aftur við 3. umr. , og hæstv. fjármálaráðherra þótti skítur til koma . Hér væri verið að tala um , eins og hann sagði , 0,2% sem við legðum til í að berjast við báknið sem hann er búinn að vinna svo ötullega að allan sinn fjármálaráðherratíma og sérstaklega núna síðustu tvö og hálft ár að belgja út sem mest má vera . Svo þegar koma fram hógværar tillögur um að reyna að vinda ofan af vitleysunni gerði hann frekar lítið úr þessu og var með hæðni . Málið er hins vegar að í tillögum Miðflokksins er gert ráð fyrir hagræðingarkröfu á ráðuneyti upp á 1 milljarð kr . Svo vill til að stjórnunarlegur rekstur ráðuneytanna í heild er í kringum 30 milljarðar þannig að þetta er ekki 0,1% , nema við hæstvirtur fjármálaráðherra höfum lært reikning hvor í sínum skólanum og á ólíkum forsendum . Það vildi reyndar þannig til að hæstvirtur fjármálaráðherra var svo pirraður í gær , kannski hefur hann verið með flugviskubit af því að hann var að fara til fundar erlendis , ég veit það ekki , en hann var bara svo pirraður í gær að það var mjög erfitt að eiga við hann orðastað . En það er líka vert að geta þess að það hafa verið hallalaus fjárlög á Íslandi síðan árið 2013 þangað til núna . Hvers vegna ? Ég held að það sé m.a. vegna þess að þingið hefur ekki nógu mikla aðkomu . “